আরজি কর মামলার তদন্তে এবার চার নার্সকে তলব সিবিআইয়ের

কলকাতা: গত বছরের ৯ অগাস্ট আরজি কর হাসপাতালে ঘটে যায় মর্মান্তিক ঘটনা। আর তারপর থেকেই এই মামলার তদন্ত রাজ্যের কাছ থেকে হস্থান্তর হয় কেন্দ্রীয় তদন্তকারী সংস্থা সিবিআইয়ের হাতে। আর এবার সিবিআইয়ের পক্ষ থেকে কদিন আগেই আরজি কর হাসপাতালের চারজন নার্সকে তলব করা হয়েছিল। কেন্দ্রীয় সংস্থার নির্দেশ মোতাবেক বৃহস্পতিবার সিজিও কমপ্লেক্সে সেই চারজন নার্স হাজিরা দিলেন।

আরও পড়ুন: পার্থর জামিন আবেদন এখনও স্থগিত! পাল্টা শীর্ষ আদালতে হলফনামা দিতে চায় সিবিআই

উল্লেখ্য, আরজি করের ঘটনার দিন হাসপাতালের এমারজেন্সি রুমে বেশ কয়েকজন নার্স কর্মরত ছিলেন, তাদের মধ্যে বেশ কয়েকজনকেই ডেকে পাঠানো হয়েছিল।

সিজিও কমপ্লেক্স সূত্রে খবর, আজ যেই চারজন নার্স হাজিরা দেন তাদের দীর্ঘক্ষণ ধরে জিজ্ঞাসাবাদ করা হয়েছে।

উল্লেখ্য, যবে থেকে সিবিআই এই ঘটনার তদন্ত শুরু করেছে আরজি করের নির্যাতিতার বাবা-মা অভিযোগ তুলেছেন এই ঘটনার তদন্ত ঠিকভাবে করা হচ্ছেনা কেন্দ্রীয় সংস্থার পক্ষ থেকে। আর এবার সেই ঘটনাতে আরও সক্রিয় ভূমিকা গ্রহণ করছে সিবিআই।

দেখুন অন্য খবর